לילה לבן 
בעת הפסקת החשמל הגדולה; בעיר הנמל תל-אביב; היו השמים חיוורים ונוגים; כעורה הצחור של אחת,; נסיכה מאירופה.; לא עמד בנו כוח ללכת לישון; בחושך ההוא הבהיר,; היה לנו רע והיינו שקטים; וידענו שזו בוודאי; הזדמנות לא חוזרת.; היינו קרובים מתמיד,; כמו ממרח שוקולד ולחם אחיד; בעיר הנמל תל אביב; שהמתינה בחוץ,; ללא רחמים.; לילה לבן –; אל תתני לי לשכוח; ואל תבקשי שאמות בשבילך,; לילה לבן –; רק רצינו לברוח; ממה שהייתי אני, וממך.; * * *; בעת הפסקת החשמל הגדולה; עמדו באוויר שאלות,; אך רובן נגרפו כמו עלים יבשים; אל שקית נפוחה וכתומה –; כנהוג בימינו.; אם היה בנו עצב ניתקנו אותו; מכל מקורות החמצן,; המשכנו לנשום טופוגרפיה שטוחה,; ללא עליות; וללא מחשבה מיותרת.; צחקת בלי חיוך כמו תמיד; כשלא נמצאו לך דברים להגיד,; בעיר הנמל התקועה; בלי מתח גבוה; ובלי אהבה.; לילה לבן –; אל תתני לי לשכוח...; ואל תבקשי שאמות בשבילך,; לילה לבן –; רק רצינו לברוח; ממה שהייתי אני, וממך.; 